Държавен вестник, бр. 30, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  30
Член 66 – Идентификация
1. Всяка участваща в конфликта страна е 
задължена да положи усилия, за да осигури 
възможност за разпознаваемост на своите 
служби на гражданската защита и на тех­
ните сгради, персонал и материална част, 
докато те биват използвани изключително 
за изпълнение на задачи по гражданската 
защита. Убежищата, осигурявани за цивил­
ното население, следва да са разпознаваеми 
по аналогичен начин.
2. Всяка участваща в конфликта страна 
е задължена също така да положи усилия 
да приеме и прилага методи и процедури, 
осигуряващи признаването като такива на 
гражданските убежища, както и на персонала, 
сградите и материалната част на гражданска­
та защита, които използват международния 
отличителен знак на гражданската защита.
3. На окупирана територия и в районите, 
където се водят или е възможно да започнат 
бойни действия, цивилният персонал на граж­
данската защита следва да е разпознаваем по 
международния отличителен знак на граж­
данската защита и по картата за самоличност, 
удостоверяваща неговия статут.
4. Международният отличителен знак на 
гражданската защита представлява равностра­
нен син триъгълник на оранжев фон, когато 
бива използван за закрила на службите на 
гражданската защита и на техните сгради, 
персонал и материална част, както и на 
гражданските убежища.
5. В допълнение към отличителния знак 
участващите в конфликта страни могат да 
се споразумеят относно използването на от­
личителни сигнали с цел идентификация на 
гражданската защита.
6. Прилагането на разпоредбите на пара­
графи 1 – 4 се регламентира от глава V на 
приложение I към този Протокол.
7. В мирно време знакът, описан в пара­
граф 4, може със съгласието на компетент­
ните национални власти да бъде използван 
за идентификация на гражданската защита.
8. Високодоговарящите страни и участва­
щите в конфликта страни са задължени да 
предприемат необходимите мерки за осигуря­
ване на контрол върху използването на меж­
дународния отличителен знак на гражданската 
защита и за предотвратяване и възпиране на 
всяка злоупотреба с него.
9. Идентификацията на санитарния и бого­
служебния персонал на гражданската защита и 
на нейните санитарни формирования и сани­
тарни транспортни средства се регламентира 
също така от разпоредбите на член 18.
Член 67 – Лица от състава на въоръжените 
сили и военни подразделения, прикрепени 
към службите на гражданската защита
1. Лицата от състава на въоръжените сили 
и военни подразделения, прикрепени към 
службите на гражданската защита, следва да 
бъдат зачитани и закриляни, при условие че:
а) този персонал и подразделения са на­
значени постоянно и са използвани изклю­
чително за изпълнение на някоя от задачите, 
предвидени в член 61;
b) лицата от състава на назначения по този 
начин персонал не изпълняват никакви други 
задължения от военен характер по време на 
въоръжения конфликт;
c) лицата от състава на този персонал са 
ясно разграничими от другите военнослужещи 
по носения от тях на видно място между­
народен отличителен знак на гражданската 
защита, който е с толкова големи размери, 
колкото е подходящо, както и че тези лица 
са снабдени с удостоверяващата техния статут 
карта за самоличност, посочена в глава V на 
приложение I към този Протокол;
d) този персонал и подразделения са 
въоръжени само с леко лично оръжие за 
поддържане на реда или за самоотбрана; в 
тези случаи се прилагат и разпоредбите на 
параграф 3 от член 65;
e) лицата от състава на този персонал не 
участват пряко във военните действия и не 
извършват или не се използват за извършва­
нето извън техните задачи по гражданската 
защита на действия във вреда на неприятел­
ската страна;
f) този персонал и подразделения изпъл­
няват своите задачи по гражданската защита 
само в пределите на националната територия 
на собствената им страна.
Неспазването на условията, изложени в 
буква „e“, от страна на лице от състава на 
въоръжените сили, което се е обвързало с 
условията, предвидени в букви „а“ и „b“, е 
забранено.
2. Прикрепените към служби на граждан­
ската защита лица от състава на въоръжените 
сили, които са попаднали във властта на не­
приятелската страна, стават военнопленници. 
При наличие на такава необходимост на оку­
пирана територия те могат, но само в интерес 
на цивилното население на тази територия, да 
бъдат използвани за изпълнението на задачи 
по гражданската защита, при условие че ако 
съответната задача е от опасен характер, те 
доброволно се заемат с нейното изпълнение.
3. Сградите, основното оборудване и транс­
портните средства на военните подразделения, 
прикрепени към служби на гражданската за­
щита, се обозначават ясно с международния